решавањето на недостатоците кои преовладуваат во човечкиот и физичкиот капитал на земјата, но предизвиците од инвестицијата која е потребна за да се забрза растот на продуктивноста на трудот и структурната трансформација на економијата остануваат многу големи. Владата треба да продолжи да ја подобрува структурата на трошењето, преку давање на приоритети на инвестициските проекти во согласност со нивниот продуктивен потенцијал врз основа на евалуации за исплатливост.

#### Секторска структура и структура на претпријатија

Нема забележлива промена во секторската структура на економијата. Со 36 % трговијата, заедно со автомобилските услуги, преовладуваа во секторот на претпријатија. Уделот на земјоделското производство во економијата останува непроменет, на околу 10 %. Главно поради колебливото заздравување на производствениот сектор во 2013 година, производството и услугите опаднаа од околу 21 % во 2011 година на 16 % во 2013 година. Градежната индустрија доби на значење, заземајќи околу 10 % од бруто додадената вредност во 2013 година, покачувајќи се од 7 % во 2011 година, придвижена до одреден степен од јавните инфраструктурни инвестиции и од странските инвестиции. Во однос на големината, во економијата и понатаму преовладуваат микро и малите претпријатија, на кои им отпаѓаат повеќе од 98 %од сите компании во 2013 година. Бројот на големи компании е повеќе од удвоен, поттикнат од основањето на компании со странски вложувања, иако нивниот удел и понатаму е под 1 %. На малите и средни претпријатија им отпаѓаат над 80 % од вкупните вработувања, со благо намалување на уделот на големите компании до под 20 %. Севкупно, секторкста структура и корпоративната структура во економијата останува непроменета и е фокусирана на нископродуктивните активности. Неодамнешното зголемување на бројот на големите компании посочува дека уделот на понапредните производствени активности во економијата би можел да се зајакне на некој начин во текот на следните години, но вистинската секторска трансформација останува недистижна .

#### Влијание на државата врз конкурентноста

Поседувањето на економскиот капитал од страна на државата остана релативно скромно, на околу 15 % од БДП. Правната рамка за државна помош е зајакната со донесувањето на прописи за регионална помош, хоризонтална помош и услугите од општ економски интерес, транспонирајќи го соодветното законодавство на ЕУ во националното законодавство. Постои ограничено известување за државната помош. Во текот на втората фаза од дерегулацијата на пазарот на електрична енергија, која започна во април 2014 година, 222 средни и големи компании започнаа да купуваат електрична енергија на отворениот пазар. Сепак, без да е во спротивност на овие развојни процеси, има широк спектар на инструменти за политиките преку кои Владата сè повеќе има влијание врз конкурентноста на економијата, како и врз конкурентноста на различните сектори и компании, како што се директни субвенции и даночни ослободувања, особено за странските инвеститори; инспекции и казни за фирмите на лице место; присилно одложување на договори за плаќање; јавни гаранции за кредити за државни претпријатија; јавни инфраструктурни проекти; и активни програми за пазарот на труд. Севкупно, наспрема севкупната позадина на малиот удел на државата во економскиот капитал, подобреното законодавство за државна помош и дополнителната дерегулација на пазарот на електрична енергија, влијанието на државата врз конкурентноста преку спроведување на други инструменти за политиките се чини дека се зголеми.

#### Економска интеграција и конвергентност со ЕУ

Вкупната трговија трговија со стоки и услуги остана на високо ниво од околу 126 % од БДП со вкупен извоз од 54 % од БДП. Во 2013 година, околу 70 % од вкупниот извоз заврши во ЕУ, околу 7 % повеќе од 2012 година и околу 60 % (+2пп) од увозот дојде од таму. ЦЕФТА беше вториот најзначаен партнер, со околу 20 % од извозот - помалку од 2012 година - и околу 12 % од увозот. Извозот остана високо концентриран - 48 % од извозот се состоеше од железо и челик, хемиски супстанции и облека. Сепак, диверсификацијата продолжи, главно на сметка на странските инвеститори, помагајќи постепен преод кон производите со повисока додадена вредност, како што се машинеријата и опремата за транспорт - нивниот удел во вкупната трговија се зголеми до повеќе од 13 % во 2013 година, од помалку од 5 % во 2008 година. На компаниите од ЕУ им отпадна околу 80 % од вкупната залиха на СДИ на крајот на 2013 година. БДП по глава на жител остана на околу 35 % од просекот на ЕУ во 2013 година. Севкупно, трговските врски со ЕУ се зголемија дополнително во 2013 година, како во областа на извозот, така и

21